નવરાત્રી વેકેશન 10 ઓક્ટોબરથી 17 ઓક્ટોબર સુધી 8 દિવસ, દિવાળી વેકેશન 5 નવેમ્બરથી 17 નવેમ્બર સુધી 13 દિવસ અને ઉનાળુ વેકેશન 6 મેથી 9 જુન સુધી 35 દિવસ મળી કુલ ત્રણ વેકેશનના 56 દિવસ રજાના રહેશે. ઉપરાંત, 24 રજામાં 19 જાહેર રજા અને 5 સ્થાનિક રજાનો સમાવેશ થાય છે. આમ, કુલ 80 રજા રહેશે. અગાઉના કેલેન્ડર પ્રમાણે જાહેર રજા 17 હતી, જેમાં દિવાળી વેકેશન ટૂંકાતા 21 નવેમ્બરના રોજ ઇદે મિલાદ અને 23 નવેમ્બરના રોજ ગુરુનાનક જયંતીની રજા આપવામાં આવશે. જ્યારે સ્થાનિક રજા 7 હતી તે ઘટાડીને 5 કરી દેવામાં આવી છે. પરીક્ષા કાર્યક્રમમાં ફેરફાર નથી. 19 ઓક્ટોબરથી શાળાઓમાં પ્રથમ કસોટીનો પ્રારંભ થશે. 28 જાન્યુઆરીથી દ્વિતીય કસોટી શરૂ થશે. ધો.10 અને 12ની સ્થાનિક પરીક્ષા 15 ફેબ્રુઆરીથી શરૂ થશે. બોર્ડની પરીક્ષાઓ 7 માર્ચથી શરૂ થશે. શાળાઓની વાર્ષિક પરીક્ષા 8 એપ્રિલથી શરૂ કરાશે..